Sirupas
Sirupas (pranc. sirop, arab. شراب صيدلاني‎) – koncentruotas sacharozės ir kitų cukrų (gliukozės, fruktozės, maltozės) grynas ar mišrus tirpalas vandenyje ar vaisių sultyse. Angliavandenių koncentracija tokiame tirpale paprastai svyruoja tarp 40–80 %. Sirupas būna klampios konsistencijos dėl gausių vandenilinių ryšių tarp ištirpusių cukrų molekulių, turinčių daug -OH grupių, ir vandens molekulių.